# მალაიზია

| მალაიზიაშ ფედერაციაMalaysia მალაიზია |
| --- |
|

|  |  |
| --- | --- |
|  |  |
|  |  |

 |
| **დევიზი:**„Bersekutu Bertambah Mutu“ „ნძალა ართობასიე“ |
| **ჰიმნი:Negaraku* |
| მალაიზიაშ ორენი  |
| **ნანანოღა** (დო უკაბეტაშ ნოღა)
  | კუალა-ლუმპური
3.133333,101.73°08′ ოორ. გ. 101°42′ ელ. გ.﻿ / ﻿ |
| ოფიციალურ ნინა(ეფი) | მალაიური |
| თარობა | კონსტიტუციური მონარქია |
|  -  | მაფა | აბდულა |
|  -  | პრ.-მინისტრი | ანვარ იბრაჰიმი |
| ფართობი |
|  -  | გვალო | 329,847 კმ2 (64-ა) |
|  -  | წყარი (%) | 0.3 |
| მახორობა |
|  -  | 2008 ფასებათ | 27,496,000 (43-ა) |
|  -  |  census | 24,821,286  |
|  -  | მეჭედალა | 83 ად ად/კმ2 (110-ა) |
| **ედპ** (ჸუპ) | 2007 ფასებათ |
|  -  | გვალო | $357.9 მილიარდი (29-ა) |
|  -  | ართ მახორუშე | $14,400 (57-ა) |
| **აგი** (2007) | 0.811 (მაღალი) (36-ა) |
| ვალუტა | რინგიტი (`MYR`)  |
| ბორჯიშ ორტყაფუ | (UTC +8სთ.)  |
|  -  | ზარხულიშ (DST) | (UTC +8სთ.) (UTC) |
| ქიანაშ კოდი | MYS |
| Internet TLD | .my |
| ოტელეფონე კოდი | +60 |

**მალაიზია** — სახენწჷფო ობჟათე აზიას; აკმადგინანს ვითოსუმ შტატის დო სუმ ფედერალურ ტერიტორიას, ნამუთ იდვალუაფუ 329 825 კმ²-ს. ნანანოღა - კუალა-ლუმპური. თარობა მაჟია ნოღას, პუტრაჯაიას იდვალუაფუ. მალაიზიაშ მახორობა 28 მილიონიე. ობჟათე ჩინეთიშ ზუღა ქიანას 2 რეგიონო რთჷნს: ჩქონამი მალაიზია დო მალაიზიაშ ბორნეო (კოკიშ მალაიზიაშ დორხველი ნორთი).

მალაიზია უხურგანს ტაილანდის, ინდონეზიას დო ბრუნეის. ქიანა ეკვატორწკჷმა ხოლოსიე დო თექ ტროპიკული კლიმატიე. ქიანას მართუნს გიშაგორილი მონარქი დო თარობას დუდენს პრემიერ-მინისტრი.

1963 წანაშახ მალაიზია, მუჭოთ ქიანა, ვაარსებენდჷ.

## გეოგრაფია

მალაიზია იდვალუაფუ ეკვატორულ ორტყაფუს. წყარპიჯიშ ღოზი მიშაჭკირილ-გიშაჭკირილიე. მალაკიშ ჩქონიშ უმენტაში ნორთი ლაკადამიე (გვალეფიშ სიმაღალა 1000-2000 მ, უმაღალაში გვალა ტაჰანი, 2190 მ). ობჟათე-ბჟადალი დო ოორუე-ბჟაეიოლი წყარპიჯიშ მანგის დო ობჟათე ნორთის ალუვიური რზენეფიე. რზენეფიე კოკი კალიმანტანიშ მანგო ხოლო, კოკის ხოლო ჭიჭე გვალეფი დო ქჷნდჷრეფიე (სიმაღალა 2000-2400 მ), ოორუე ნორთის ებიჯილიე კინაბალუშ გვალაშ მასივი (4101 მ, გვალაშ უმაღალაში კონკა). სასარგებელო დინოხურიშიშე დიდარიე კალაშ, რკინაშ, ლინჯიშ მადანით, ქუანოშქერით, ნავთობით, ორქოთ, ალუმინით, ბოქსიტით დო შხვათ.

### ჰავა

ჰავა მალაკიშ ჩქონიშ ობჟათე ნორთის დო კოკი კალიმანტანს ეკვატორულიე, ოორუეს - სუბეკვატორული მუსონური. ოშქაშე თუთეფიშ ტემპერატურეფიე 25-28° C (რზენს). ნოლექეფი წყარპიჯის 2000-2500 მმ წანამოწანას, გვალას მინ აბანს 4000 მმ-შახ. კინაბალუშ მასივიშ კართეფს 5000 მმ-შე მეტი. წყარმალუეფიშ რშვილი შხირიე. წყარმალუეფი ალაზჷმაფათ კუნტა, მარა წყარხვეიანიე. უდიდაში წყარმალუეფიე რაჯანგი, ბარამი, კინაბატანგანი (კ. კალიმანტანი), პაჰანგი (მალაკიშ ჩქონს)

### ფლორა დო ფაუნა

მალაიზიაშ დიდ ნორთის გოეწერაფილი ლატერიტული ნერჩეფიე, რზენს - ალუვიური. ტერიტორიაშ დოხოლაფირო ¾ იდვალუაფუ იროწვანე ლამე ტროპიკული ტყა, ალაზჷმაფათ სქირე შქაგვალეფიშ ფოქვეფიშ ქსეროფიტული ქვერჩხონიე, წყარპიჯიშ მანგას — მანგროვამი. მალაიზიაშ ჩხოლარეფიშ ომაფე ორხველჷ ინდომალაიშ ზოო-გეოგრაფიულ აკანს. თექ ხე მუნჭყვი, ჰიმალაიშ თუნთი, ჸილო, ნჯილო, ტყარი ხოჯი, ადამიერიშობური მაიმუნეფი, ტაპირი, ნიანგი, პითონი დო შხვა. ქიანას მუდგაზმარენი ერუანული პარკიე.

## რესურსეფი ინტერნეტის

* Malaysia, ტურისტული მანჯღვერე Wikivoyage-ს
* მალაიზიაშ თარობაშ პორტალი Archived 2011-08-30 ვებ-ხასჷლას Wayback Machine.
* მალაიზიაშ პრემიერ-მინისტრიშ ოფისი
* მალაიზიაშ სტატისტიკაშ დეპარტამენტი Archived 2008-06-11 ვებ-ხასჷლას Wayback Machine.
* თარობა დო მინისტრეფიშ კაბინეტიშ მაკათურეფი Archived 2011-08-17 ვებ-ხასჷლას Wayback Machine.
* მალაიზია, ენციკლოპედია ბრიტანიკა
* Malaysia entry at The World Factbook Archived 2019-01-06 ვებ-ხასჷლას Wayback Machine.
* მალაიზიაშ ატლასი ვიკიმედიაშე
* Malaysia tourism board Archived 2013-04-03 ვებ-ხასჷლას Wayback Machine.

## ლიტერატურა

* ქორთული სხუნუეფიშ ენციკლოპედია, ტ. 6, ხს. 380-381, ქართი, 1983 წანა.